Тероар - Википедија

# Тероар

### Од Википедија, слободна енциклопедија

Тероар (француски: Terroir) е француски израз кој некогаш се користел при оценка на вино и кафе, за означување на специфичните географски карактеристики кои обдариле со индивидуалност еден производ. Зборот непрецизно се преведува како „смисла за место“ која е отелотворена во извесни карактеристики, и збирот на влијанијата на локалната животна средина врз одгледувањето на растението и изработката на продуктот.

Веб-сајтот Terroir-France вели дека „'тероар' е група лозја (или дури и лозници) од еден ист регион под заедничко име, кои растат на ист тип почва, временски прилики, исти методи на одгледување на грозјето и правење вино, кои допринесуваат кон специфичните карактеристики на виното.“ Некои стручњаци додаваат и историја, традиција, сопственишто на лозјето и други фактори.

Денешното значење на изразот е пошироко од само географско, но тука почнуваат несогласувањата. Некои велат дека тероарот нема никаква врска со сортата на лозата, гроздоберот и методите на производство (винарство и др.), и е продукт на низа локални влијанија кои се пренесуваат врз карактерот на производот.

Исто така се поставува прашањето дали тероарот е измерлив, и улогата која тој ја игра во производството на „добро“ вино - сето тоа е тема на расправа. Работата уште повеќе се усложнува со тоа што некои енофили го користат терминот тероар за вина кои се карактеристични и уникатни за нивното географско потекло. Во овој случај, тероар не се однесува на земјата, туку на виното.

## [уреди] Елементи

Компоненти на еден тероар се:

- Мезоклима
- Тип на почва - колку е плодна, дали е главно варовница или глинеста?
- Геологија - Добра или лоша исцедливост, карпестото тло е плитко или длабоко?
- Ориентација - дали растенијата се изложени на доволно сонце заради правецот (јужно на Северната хемисфера) и нагибот на земјиштето?
- Надморска висина - повисока надм. височина значи иста изложеност на сонце, но пониски температури.
- Организација на лозјето - оддалеченост на стеблата, правец, методи на оплодување, „зелени берби“ методи на кастрење, методи на гроздобер и други фактори.
- Винарски практики - избор за мешање, траење на ферментација, температура на ферментација, пропорција на нови дабови буриња за одлежување, траење на одлежување, одлуки за префинување и филтрирање и многу други фактори.
- Човечка историја на земјата - веќе колку долго земјата е обработувана, кој ја поседувал и многу други фактори.

## [уреди] Видете исто така

- Винарство
- Географско потекло
- Француско вино

## [уреди] Извори

- Echikson, Tom. Noble Rot. NY: Norton, 2004.
- Lukacs, Paul. American Vintage. NY: Norton, 2000.
- Taber, George M. Judgment of Paris: California vs. France and the Historic 1976 Paris Tasting that Revolutionized Wine. NY: Scribner, 2005.
- Terroir-France What does terroir mean ?.

Преземено од "http://mk.wikipedia.org../../../%D1%82/%D0%B5/%D1%80/%D0%A2%D0%B5%D1%80%D0%BE%D0%B0%D1%80.html"

Категории: Вински термини | Кафе

##### Views

- Статија
- Разговор
- Тековна верзија

##### Пребарај

##### Други јазици

- Català
- Deutsch
- English
- Français
- Nederlands
- Português